Rikunarita-ORG/Wikinium huggingface dataset:
# Tôn Đức Thắng

| Tôn Đức Thắng |
| --- |
|  |
| Vietnamin presidentti |
|
2. heinäkuuta 1976 – 30. maaliskuuta 1980
 |
| Seuraaja | Trường Chinh |
| Pohjois-Vietnamin presidentti |
|
2. syyskuuta 1969 – 2. heinäkuuta 1976
 |
| Edeltäjä | Ho Tši Minh |
| Henkilötiedot |
| **Syntynyt** | 19. elokuuta 1888 Long Xuyên, Ranskan Indokiina |
| **Kuollut** | 30. maaliskuuta 1980 (91 vuotta) Hanoi, Vietnam |
| Puoliso | Đoàn Thị Giàu |
| Tiedot |
| Puolue | Vietnamin kommunistinen puolue |
| [ Muokkaa Wikidatassa ]  |
| Infobox OK |

**Tôn Đức Thắng** (19. elokuuta 1888 – 30. maaliskuuta 1980) oli Pohjois-Vietnamin presidentti vuosina 1969–1976 ja sen jälkeen yhdistyneen Vietnamin sosialistisen tasavallan ensimmäinen presidentti.

Vuonna 1919 Thắng palveli ranskalaisella sota-aluksella Waldeck-Rousseaulla, joka määrättiin avustamaan valkokaarteja Venäjän sisällissodassa. Thắng osallistui laivalla nousseeseen kapinaan, jonka tarkoitus oli muuttaa aluksen kulkusuunnitelmaa ja luovuttaa se bolševikeille, mutta kapina epäonnistui. Ranskalaiset vangitsivat Thắngin vuonna 1929 Poulo Condoren saarelle Côn Sơnin vankilaan, jossa oli vangittuna myös tuleva kenraali Lê Ðức Thọ.

Thắng vapautui vankeudesta elokuun vallankumouksen jälkeen 1946. Hän toimi uuden vallankumouksellisen hallinnon tehtävissä, muun muassa Pohjois-Vietnamin varapresidenttinä vuodesta 1960. Hän nousi presidentiksi Ho Tši Minhin kuoltua. Thắngille myönnettiin Leninin kansainvälinen rauhanpalkinto vuonna 1955.

## Lähteet

## Aiheesta muualla

* Kuvia tai muita tiedostoja aiheesta Tôn Đức Thắng Wikimedia Commonsissa
# Ensimmäinen Taiwaninsalmen kriisi

| Ensimmäinen Taiwaninsalmen kriisi |
| --- |
| Osa kylmää sotaa ja Kiinan sisällissodan jälkimaininkia |
|  |
| Päivämäärä | 3. syyskuuta 1954 – 1. toukokuuta 1955 |
| Paikka | Taiwaninsalmi |
| Lopputulos | tulitauko, status quo ante bellum. Kiinan kansantasavalta vetäytyi Kinmenin ja Matsun saarilta. Kiinan tasavalta ja Yhdysvallat solmivat puolustusliiton. |
| Osapuolet |
|  Kiinan kansantasavalta |  Kiinan tasavalta  Yhdysvallat |
| Komentajat |
|  Mao Zedong  Xu Xiangqian |  Liu Yuzhang |
| Infobox OKNimi-testi OK |

**Ensimmäinen Taiwaninsalmen kriisi** (tunnetaan myös nimellä **Formosan kriisi** ja **Quemoyn–Matsun kriisi**) oli sotilaallinen konflikti Kiinan kansantasavallan (Kiinan) ja Kiinan tasavallan (Taiwanin) välillä vuosina 1954–1955.

Taiwaninsalmi on ollut geopoliittisesti merkittävä paikka aina siitä lähtien, kun Kiinan sisällissota päättyi ja Tšiang Kai-šek määräsi nationalistit vetäytymään Taiwanin saarelle.

## Tapahtumien kulku

Konfliktin kohteena olivat Taiwanin haltuun jääneet aivan mantereen edustalla sijainneet pienet saaret, joista tärkeimmät olivat Kinmenin ja Matsun saaret. Kummankin valtion mielestä saarten hallussapito lisäsi Taiwanin mahdollisuuksia mahdolliseen mantereen takaisinvaltaamiseen, joten Kiina pyrki valtaamaan ne itselleen. Varoitukseksi Kiinan lehdistössä aloitettiin syyskuussa 1954 äänekäs kampanja Taiwania vastaan. Saman kuun aikana kansan vapautusarmeija alkoi pommittaa Kinmenin sekä pian myös Matsun ja Dachenin saaria. Yhdysvallat ja Taiwan solmivat tämän seurauksena sopimuksen kahden maan välisestä puolustusliitosta.

Yhdysvallat siirsi laivastojoukkojaan Taiwaninsalmen lähelle. Kiinan armeija valtasi tästä huolimatta Yijiangshanin saaret ja pakotti Taiwanin joukot perääntymään myös Dachenin saarilta. Yhdysvaltain presidentti Dwight Eisenhower uhkasi Kiinaa mahdollisella ydinaseiden käytöllä, jos se ei perääntyisi. Kriisi laukesi huhtikuussa 1955, kun kolmannen maailman valtioita edustaneen Bandungin konferenssin yhteydessä Zhou Enlai ilmoitti Kiinan olevan valmis neuvotteluihin Yhdysvaltojen kanssa. Tykkituli Kinmenia vastaan lopetettiin. Yhdysvallat ja Kiina kävivät heinäkuusta 1955 alkaen neuvotteluja Taiwanin kysymyksen ratkaisemisesta. Neuvottelut päättyivät yli kahden vuoden jälkeen tuloksettomina joulukuussa 1957.

## Seuraukset

Yijiangshanin ja Dachenin saaret jäivät pysyvästi Kiinan haltuun, mutta Kinmenin ja Matsun saaret pysyivät Taiwanilla.

Vuonna 1958 samat osapuolet ajautuivat toiseen vastaavaan kriisiin Taiwaninsalmella.

## Lähteet
# Luettelo olympiakisojen boikoteista

Olympiakisojen historiassa laajamittaisia boikotteja on ollut kuusi kertaa, kaikki kesäolympialaisissa. Ensimmäinen boikotti tapahtui vuoden 1956 kesäolympialaisissa ja viimeisin vuoden 1988 kesäolympialaisissa.

## Luettelo boikoteista

| Olympialaiset | Vuosi | Isäntämaa | Isäntäkaupunki | Boikottivaltiot (sisältää kartan) |
| --- | --- | --- | --- | --- |
| XVI  | 1956 |  Australia | Melbourne | 1. Alankomaat
2. Egypti
3. Espanja
4. Irak
5. Kambodža
6. Kiina
7. Libanon
8. Sveitsi
 |
| XVIII | 1964 |  Japani | Tokio | 1. Indonesia
2. Kiinan kansantasavalta
3. Pohjois-Korea
 |
| XXI | 1976 |  Kanada | Montreal | 1. Algeria
2. Beninin kansantasavalta
3. Burma
4. Egypti
5. Etiopia
6. Gabon
7. Gambia
8. Ghana
9. Guyana
10. Irak
11. Kamerun
12. Kenia
13. Keski-Afrikan tasavalta
14. Kongo
15. Lesotho
16. Libya
17. Madagaskar
18. Malawi
19. Mali
20. Marokko
21. Niger
22. Nigeria
23. Kiinan tasavalta
24. Sambia
25. Somalia
26. Sri Lanka
27. Sudan
28. Swazimaa
29. Tansania
30. Tšad
31. Togo
32. Tunisia
33. Uganda
34. Ylä-Volta
 |
| XXII | 1980 |  Neuvostoliitto | Moskova | 1. Alankomaiden Antillit
2. Albanian sosialistinen kansantasavalta
3. Antigua ja Barbuda
4. Yhdistyneet arabiemiraatit
5. Argentiina
6. Bahama
7. Bahrain
8. Bangladesh
9. Barbados
10. Belize
11. Bermuda
12. Bolivia
13. Caymansaaret
14. Chile
15. Egypti
16. El Salvador
17. Etelä-Korea
18. Fidži
19. Filippiinit
20. Gabon
21. Gambia
22. Ghana
23. Haiti
24. Honduras
25. Brittiläinen Hongkong
26. Indonesia
27. Iran
28. Israel
29. Japani
30. Kanada
31. Kenia
32. Keski-Afrikan tasavalta
33. Kiina
34. Kiinan Taipei
35. Liberia
36. Liechtenstein
37. Länsi-Saksa
38. Malawi
39. Malesia
40. Marokko
41. Mauritania
42. Mauritius
43. Monaco
44. Niger
45. Norja
46. Norsunluurannikko
47. Pakistan
48. Panama
49. Papua-Uusi-Guinea
50. Paraguay
51. Pohjois-Jemen
52. Qatar
53. Saudi-Arabia
54. Singapore
55. Somalia
56. Sudan
57. Suriname
58. Swazimaa
59. Thaimaa
60. Togo
61. Tšad
62. Tunisia
63. Turkki
64. Uruguay
65. Yhdysvallat
66. Yhdysvaltain Neitsytsaaret
67. Zaire
 |
| XXIII | 1984 |  Yhdysvallat | Los Angeles | 1. Afganistanin demokraattinen tasavalta
2. Albanian sosialistinen kansantasavalta
3. Angola
4. Bulgaria
5. Burkina Faso
6. Etelä-Jemen
7. Etiopia
8. Iran
9. Itä-Saksa
10. Kuuba
11. Laos
12. Libya
13. Mongolia
14. Neuvostoliitto
15. Pohjois-Korea
16. Puola
17. Tšekkoslovakia
18. Unkarin kansantasavalta
19. Vietnam
 |
| XXIV  | 1988 |  Korean tasavalta | Soul | 1. Albanian sosialistinen kansantasavalta
2. Etiopia
3. Kuuba
4. Madagaskar
5. Nicaragua
6. Pohjois-Korea
7. Seychellit
 |

## Lähteet
# Puolan sotatila

Kenraali Wojciech Jaruzelski julistaa sotatilan Puolaan
Mielenosoittajia kadulla sotatilan aikaan
**Puolan sotatila** oli kenraali Wojciech Jaruzelskin julistama poikkeustila, jolla pyrittiin nujertamaan Solidaarisuus. Solidaarisuus-liike oli itäblokin maiden ensimmäinen itsenäinen ammattiliittofederaatio, joka oli saanut alkunsa useiden työläisten lakkojen seurauksena. Solidaarisuus kehittyi pian poliittiseksi liikkeeksi ja sen kasvava suosio huolestutti maan kommunistijohtoa ja Neuvostoliittoa. Tyytymättömyys oli laajaa kommunistijohtoa kohtaan, jota pidettiin korruptoituneena. Neuvostoliitto pelkäsi menettävänsä Puolan, joka oli sille läheinen liittolainen ja Varsovan liiton tärkeimpiä maita. Neuvostoliitto painostikin Jaruzelskia julistamaan sotatilan Puolaan, jolla varmistettaisiin maan pysyminen kommunistisena ja Neuvostoliiton vaikutuspiirissä. Neuvostoliitto järjesti sotaharjoituksia Puolan rajoilla tehostaakseen painostustaan.

Puolan kommunistipuolueen ensimmäiseksi sihteeriksi noussut Jaruzelski julisti maahan sotatilan 13. joulukuuta 1981 ja ilmoitti sen olevan ainoa keino pelastaa maa sisäiseltä kaaokselta ja neuvostomiehitykseltä. Poikkeustilan aikana ei ollut lupaa esimerkiksi lakkoilla, pitää yllä tunnuksia tai erityisiä univormuja tai pitää julkisia kokouksia ilman ylimpien auktoriteettien lupaa. Myös ulkonaliikkumiskieltoja ja matkustuskieltoja asetettiin ja puhelinkeskusteluita ja postia sensuroitiin. Puolan rajat ja ilmatila suljettiin. Tuhansia oppositioaktivisteja ja Solidaarisuus-liikkeeseen kuuluvia (muun muassa Solidaarisuus-liikkeen johtaja Lech Wałęsa) vangittiin. Useita kuoli sotatilan aikana.

Puolasta kotoisin ollut paavi Johannes Paavali II otti kantaa kotimaassaan tapahtuneisiin väkivaltaisuuksiin ja kehotti osapuolia lopettamaan väkivaltaisuudet. Sotatila kumottiin virallisesti 22.7.1983. Maan kommunistijohto onnistui tavoitteessaan. Puolassa kytenyt vastarinta nujerrettiin kovalla kädellä, eikä Solidaarisuus-liike kyennyt vastustamaan kommunismidiktatuuria sotatilan aikana. Sotatilalla oli suuri vaikutus siihen, ettei muualla itäblokin maissa esiintynyt levottomuuksia ennen kuin Mihail Gorbatšov nousi valtaan Neuvostoliitossa. Sotatilan jälkeen maan hallinto pehmensi otettaan hieman ja vapautti poliittisia vankeja. Solidaarisuus-liikkeen ei kuitenkaan annettu jatkaa toimintaansa.

Vuonna 2014 kuollut Jaruzelski puolusti vuosien 1981–1983 sotatilaa. Hänen mukaansa sillä estettiin maan ajautuminen sisällissotaan tai Neuvostoliiton miehityksen kohteeksi. Yhdysvaltalaisten vakoilusatelliittien mukaan mikään ei viitannut siihen, että Neuvostoliitto olisi suunnitellut miehitysoperaatiota joulukuussa 1981. Myös Nato on lähteissään kiistänyt väitteen, jonka mukaan Neuvostoliitto olisi suunnitellut joukkojen lähettämistä Puolaan. Jaruzelski haluttiin tuomita sotatilan ajan ihmisoikeusrikkomuksista, mutta hän vältti tuomion vedoten heikkoon terveydentilaansa.

## Lähteet

## Aiheesta muualla

* Kuvia tai muita tiedostoja aiheesta Puolan sotatila Wikimedia Commonsissa
# Security Service

| Security Service  |
| --- |
|  MI5:n päämaja Thames House. |
| Perustettu | 7. lokakuuta 1909 |
| Tehtävä | sisäinen turvallisuus |
| Toimivalta | Yhdistyneen kuningaskunnan hallitus |
| Päätoimi­paikka | Thames House, Lontoo |
| Pääjohtaja | Ken McCallum |
| Aiheesta muualla |
| Sivusto |
| Infobox OK |

**Security Service**, joka tunnetaan yleisesti nimellä MI5 (Military Intelligence, section 5) on yksi Yhdistyneen kuningaskunnan salaisen palvelun osastoista. Sen päätoimialue on maan sisäinen turvallisuus; ulkoisesta turvallisuudesta vastaa Secret Intelligence Service (SIS), joka tunnetaan myös nimellä MI6.

Security Service perustettiin vuonna 1909 nimellä **Secret Service Bureau**. Vuonna 1994 osaston päämaja siirrettiin Thames Houseen, Lontooseen.

MI5 voi valtuuttaa agenttinsa laittomiin tekoihin, mukaan luettuna kidnappaukset, raiskaukset, kidutus tai murhat. Oikeusistuimen mukaan tiedusteluvirkamiesten tekemät rikokset ansaitsevat syytesuojan, koska niiden uskotaan estävän vieläkin vakavampia rikoksia. MI5 pyrkii suojelemaan maata esimerkiksi venäläisiltä, pohjoiskorealaisilta ja iranilaisilta vakoilijoilta. Ihmisoikeusaktivistien mukaan turvallisuusviranomaisten toiminnassa on kuitenkin tapahtunut virheitä ja ylilyöntejä, ja niiden valvonta on riittämätöntä.

## Security Servicen pääjohtajat

MI5:n nykyinen pääjohtaja Ken McCallum.
Lähteet:

1. Vernon Kell (1909–1940 )
2. David Petrie (1941–1946)
3. Percy Sillitoe (1946–1953)
4. Dick White (1953–1956)
5. Roger Hollis (1956–1965)
6. Martin Furnival Jones (1965–1972)
7. Michael Hanley (972–1979)
8. Howard Smith (1979–1981)
9. John Jones (1981–1985)
10. Antony Duff (1985–1988)
11. Patrick Walker (1988–1991)
12. Stella Rimington (1992–1996)
13. Stephen Lander (1996–2002)
14. Eliza Manningham-Buller (2002–2007)
15. Jonathan Evans (2007–2013)
16. Andrew Parker (2013–2020)
17. Ken McCallum (2020–)

## Katso myös

* Luettelo tiedustelupalveluista
* Annie Machon
* UKUSA-sopimus

## Lähteet

## Aiheesta muualla

* Kuvia tai muita tiedostoja aiheesta Security Service Wikimedia Commonsissa

* MI5:n virallinen sivusto (englanniksi)
# HLTV

| HLTV |
| --- |
|  |
| Verkkosivusto | www.hltv.org |
| Kielet | englanti |
| Luonut | Per "Nomad" Lambæk |
| Avattu | 2004 |
| Nykyinen tila | aktiivinen |
| Infobox OK |

**HLTV** (verkkosivuna **HLTV.org**) on tanskalainen Counter-Strike-pelisarjan kilpapelaamiseen keskittyvä uutis- ja foorumiverkkosivu. Se sisältää uutisten ja foorumien lisäksi myös turnausten tietoja ja niihin liittyvän kuvagallerian, otteluiden tulos- ja tilastotiedot ja otteluiden vedonlyönnin. HLTV.org on saanut nimensä Valven kehittämästä tietokoneohjelmasta, Half-Life TV:stä.

## Half-Life TV

HLTV (tietokoneohjelmana **Half-Life TV**) on Valven vuonna 2001 luoma tietokoneohjelma, jonka avulla TV-tuettujen GoldSrc-pelimoottorilla toimivien pelipalvelinten sisäistä pelaamista voi seurata ”bird’s-eye view” -menetelmällä reaaliaikaisesti, viiveellä tai uusintana (demona). Lisäksi se myös mahdollistaa rajattoman katsojamäärän suorissa otteluissa. TV:llä on oma IP-osoitteensa, jonka avulla pelipalvelimelle liitytään katsojaksi. HLTV-tuettuja pelejä ovat Counter-Strike 1.6, Counter-Strike: Condition Zero ja Day of Defeat.

Half-Life TV:stä kehitettiin vuonna 2010 uudempi versio, Source-moottorilla toimiva SourceTV. Se toimii TV-tuetuissa Source-moottorilla toimivissa peleissä kuten Counter-Strike: Sourcessa ja Counter-Strike: Global Offensivessa.

## HLTV TOP 20

HLTV julkistaa joka vuoden alussa viime vuonna menestyneimmät 20 pelaajaa. Konsepti alkoi vuonna 2010 *Counter-Strikessä* ja jatkui sittemin *Counter-Strike: Global Offensivessa*.

## Lähteet

Näytä*Counter-Strike*

|  |  |
| --- | --- |
| Pääsarja | * Counter-Strike
* Condition Zero
	+ Deleted Scenes
* Source
* Global Offensive
* Counter-Strike 2
 |
| Spin-off-sarja | * Neo
* Online
* Nexon: Zombies
* Online 2
 |
| Kilpapelaaminen | * Counter-Striken major-turnaukset
* Intel Extreme Masters
 |
| Huomattavia pelaajia | * coldzera
* dev1ce
* donk
* flusha
* GeT\_RiGhT
* GuardiaN
* kennyS
* olofmeister
* s1mple
* shox
* ZywOo
 |
| Huomattavia joukkueita | * Astralis
* Cloud9
* ENCE
* FaZe Clan
* Fnatic
* G2 Esports
* Heroic
* Mouz
* Natus Vincere
* Ninjas in Pyjamas
* Virtus.pro
* Team Spirit
* Vitality
 |
| Katso myös | * Valve Corporation
* HLTV
* Gearbox Software
* Ritual Entertainment
* Turtle Rock Studios
* Hidden Path Entertainment
* Steam
* GoldSrc
* Source
 |
# Blast Premier

| Blast Premier |
| --- |
|  |
| Laji | kilpapelaaminen |
| Maa(t) | Kansainvälinen |
| Perustettu | 2020 |
| Infobox OK |

**Blast Premier** (tyyliteltynä **BLAST Premier**) on *Counter-Strike 2:ssa* (aiemmin *Counter-Strike: Global Offensive*) järjestettävä elektronisen urheilun turnaus, jota järjestää Blast. Blast Premier on Blast Pro Leaguen jatkaja.

Blast Premieriin kuului vuonna 2024 seitsemän turnausta: keväällä järjestettävät Spring Groups, Spring Showdown ja Spring Final, syksyllä järjestettävät Fall Groups, Fall Showdown ja Fall Final, sekä vuoden lopuksi järjestettävä World Final.

## Katso myös

* Counter-Striken major-turnaukset

## Lähteet
# IEM Katowice Major 2019

| IEM Katowice Major 2019 |
| --- |
|  |
| Päivämäärä | 13. helmikuuta – 3. maaliskuuta 2019 |
| Tapahtumapaikka | Katowice, Puola |
| Järjestäjä | ESL |
| Peli | *Counter-Strike: Global Offensive* |
| Palkinto | 1 000 000 $ |
| Voittaja | Astralis |
| MVP-voittaja | Magisk |
| Counter-Striken major-turnaukset |
|

|  |  |  |
| --- | --- | --- |
|  |  |  |
| ← FACEIT Major: London 2018 |  | StarLadder Major: Berlin 2019 → |

 |
| Infobox OK |

**IEM Katowice Major 2019** oli järjestyksessään 14. *Counter-Strike: Global Offensiven* major-turnaus. Se pidettiin Katowicessa Puolassa 13. helmikuuta – 3. maaliskuuta 2019.

Astralis voitti finaalissa ENCE eSportsin ja sai kolmannen major-voittonsa. Turnauksen MVP-tittelin voitti Emil ”Magisk” Reif.

## Lähteet
# PGL Major Antwerp 2022

| PGL Major Antwerp 2022 |
| --- |
|  |
| Päivämäärä | 9. – 22. toukokuuta 2022 |
| Tapahtumapaikka | Antwerp, Belgia |
| Järjestäjä | ESL |
| Peli | *Counter-Strike: Global Offensive* |
| Palkinto | 1 000 000 $ |
| Voittaja | FaZe Clan |
| MVP-voittaja | rain |
| Counter-Striken major-turnaukset |
|

|  |  |  |
| --- | --- | --- |
|  |  |  |
| ← PGL Major Stockholm 2021 |  | IEM Rio Major 2022 → |

 |
| Infobox OK |

**PGL Major Antwerp 2022** oli järjestyksessään 17. *Counter-Strike: Global Offensiven* major-turnaus. Se järjestettiin Antwerpenissä Belgiassa 9. – 22. toukokuuta 2022.

Turnauksen voitti FaZe Clan kaataen Natus Vinceren finaalissa. Turnauksen MVP-tittelin sai Håvard ”rain” Nygaard.

## Lähteet
# Ninjas in Pyjamas

| Ninjas in Pyjamas |
| --- |
|  |
| Perustettu | 2000 |
| Tyyppi | e-urheiluorganisaatio |
| Toimiala | kilpapelaaminen |
| Päämaja | Ruotsi |
| Aiheesta muualla |
| Sivusto |
| Infobox OKNimi-testi OK |

**Ninjas in Pyjamas** (**NiP**) on ruotsalainen elektronisen urheilun seura, joka perustettiin vuonna 2000. Seura tunnetaan eniten *Counter-Strike*-joukkueestaan, joka voitti peräkkäin 87 LAN-turnausta vuosina 2012–2014. Se oli finaalissa jokaisessa ensimmäisessä viidessä major-turnauksessa, joista se voitti yhden. Seuralla on joukkueet myös peleissä *Valorant*, *Rainbow Six: Siege*, *FIFA*, *Rocket League*, *Fortnite* ja *League of Legends*.

## Lähteet

## Aiheesta muualla

* Virallinen sivusto (englanniksi)
* Koko Ninjas in Pyjamasin johto joutumassa oikeuteen (Yle Elektroninen urheilu)

*Counter-Strike*

|  |  |
| --- | --- |
| Pääsarja | * Counter-Strike
* Condition Zero
	+ Deleted Scenes
* Source
* Global Offensive
* Counter-Strike 2
 |
| Spin-off-sarja | * Neo
* Online
* Nexon: Zombies
* Online 2
 |
| Kilpapelaaminen | * Counter-Striken major-turnaukset
* Intel Extreme Masters
 |
| Huomattavia pelaajia | * coldzera
* dev1ce
* donk
* flusha
* GeT\_RiGhT
* GuardiaN
* kennyS
* olofmeister
* s1mple
* shox
* ZywOo
 |
| Huomattavia joukkueita | * Astralis
* Cloud9
* ENCE
* FaZe Clan
* Fnatic
* G2 Esports
* Heroic
* Mouz
* Natus Vincere
* Ninjas in Pyjamas
* Virtus.pro
* Team Spirit
* Vitality
 |
| Katso myös | * Valve Corporation
* HLTV
* Gearbox Software
* Ritual Entertainment
* Turtle Rock Studios
* Hidden Path Entertainment
* Steam
* GoldSrc
* Source
 |
# Dignitas

| Dignitas |
| --- |
|  Seuran logo |
| Perustettu | 2003 |
| Tyyppi | e-urheiluorganisaatio |
| Toimiala | kilpapelaaminen |
| Aiheesta muualla |
| Sivusto |
| Infobox OKNimi-testi OK |

**Dignitas** on maailmanlaajuinen elektronisen urheilun seura, joka perustettiin vuonna 2003. Sillä on joukkueet peleissä *Fortnite*, *League of Legends* ja *Rocket League*.

Dignitaksen *Counter-Strike: Global Offensive* -joukkue voitti merkittävimpänä EPICENTER 2016 -turnauksen vuonna 2016. Dignitaksen *Rocket League* -joukkue taas voitti vuonna 2018 maailmanmestaruuden.

## Lähteet
# SK Gaming

| SK Gaming |
| --- |
| Perustettu | 1997 |
| Tyyppi | pelaamiseen erikoistunut organisaatio |
| Toimiala | kilpapelaaminen |
| toimitusjohtaja | Alexander Müller-Rodic |
| Aiheesta muualla |
| Sivusto |
| Infobox OKNimi-testi OK |

**SK Gaming** on videopelaamiseen erikoistunut organisaatio Saksasta. Järjestön perusti seitsemän saksalaispelaajaa Oberhausenista vuonna 1997. SK Gaming toimituttaa joukkoja moniin erilaisiin peleihin ja on erityisesti tunnettu menestyksestään *Counter-Strike*-pelisarjan turnauksissa.

## Aiheesta muualla

* Viralliset kotisivut (englanniksi)
# Regio Esercito

| Regio Esercito |
| --- |
|  |
| Toiminnassa | 1861–1946 |
| Valtio |  Italian kuningaskunta |
| Puolustushaarat | maavoimat |
| Sodat ja taistelut | * kolmas Italian itsenäisyyssota
* Italian–Turkin sota
* ensimmäinen maailmansota
* Espanjan sisällissota
* toinen maailmansota
 |
| Infobox OK |

**Regio Esercito** (suom. *Italian kuninkaallinen armeija*) perustettiin Italian yhdistyttyä Italian kuningaskunnaksi vuonna 1861. Italian muututtua tasavallaksi vuonna 1946 armeijan nimeksi tuli Esercito Italiano (suom. *Italian armeija*).

## Historia

Italian armeija perustettiin yhdistettäessä Italiaa, kun paavilliset alueet oli miehitetty. Manfredo Fanti allekirjoitti Sardinian armeijan (ital. *Armata Sarda*) ja Molempain Sisiliain kuningaskunnan armeijan yhdistämisasiakirjan 4. toukokuuta 1861, jolloin Regio Esercito korvasi aiemmat erilliset armeijat. Uuden armeijan ensimmäisinä koetinkivinä olivat Pohjois-Italian haltuunotto ja 3. itsenäisyyssota. IV armeijakunta valtasi Rooman 20. syyskuuta 1870.

Noin 1 000 miehen joukko rantautui 8. helmikuuta 1885 Eritreaan, aloittaen maan siirtomaavallan. Etiopian joukot pysäyttivät Italian joukkojen etenemisen Adowan taistelussa.

Italian joukot nousivat syyskuussa 1911 maihin Libyassa taistellessaan Osmanien valtakuntaa vastaan. Sota päättyi Ouchyn rauhansopimukseen, jonka mukaan Libya siirtyi Italian hallintaan.

### Ensimmäinen maailmansota

Italian armeija taisteli ensimmäisen maailmansodan aikana lähinnä Pohjois-Italiassa. Taistelussa sai surmansa yli 700 000 italialaista.

### Sotien välillä

Maailmansotien välillä Italia keskittyi siirtomaidensa valvontaan, kunnes Espanjan sisällissodan alkaessa koottiin vapaaehtoisjoukko *Corpo Truppe Volontarie* lähetettäväksi Espanjaan.

### Toinen maailmansota

## Lähteet

* Cloutier, Patrick: *Regio Esercito: The Royal Italian Army In Mussolini’s Wars, 1935–1943*.  Omakustanne, 2011.  ISBN 978-1-105-07401-1  (englanniksi)

## Aiheesta muualla

* Kuvia tai muita tiedostoja aiheesta Regio Esercito Wikimedia Commonsissa
# Bump-stock

**Bump-stock** tai **bump-fire** on ampumatekniikka, jossa puoliautomaattisen kiväärin rekyyliä hyödynnetään niin, että sen tulinopeutta saadaan kasvatettua. Ampuja työntää asetta tukikädellään eteenpäin ja liipasinsormi pysyy paikallaan. Näin liipasimen kontaktia liipasinsormeen saadaan nopeutettua. Muilla kuin hyvin lyhyillä etäisyyksillä osumatarkkuus kärsii merkittävästi. Tekniikkaa voi käyttää myös puoliautomaattisen pistoolin kanssa.

Lisävarustus, jota englanniksi kutsutaan nimellä *bump-stock*, sisältää edestakaisen liikkeen sallivan tukin ja lepotason liipasinsormelle. Vaikka varustus ei sisällä jousia, se pystyy kalifornialaisen demokraattisenaattorin Dianne Feinsteinin mukaan kasvattamaan puoliautomaattisen kiväärin tulinopeuden 400–800 laukaukseen minuutissa.

Vaikka lisävarustus käytännössä tekee aseesta tulinopeudeltaan konetuliaseen, se oli 2017 laillinen myyntituote Yhdysvalloissa ja nousi uutisiin Las Vegasin joukkosurman yhteydessä.

## Lähteet

## Aiheesta muualla

* 'Bump fire' devices turn rifles into machine guns: How is that legal? *csmonitor.com*. 2.2.2013. Christian Science Monitor.
# Piippu (asetekniikka)

Pohjoiskorealaisen telatykin putki
**Piippu** on ampuma-aseen osa jonka läpi ammus kulkee. Piippu on pitkä, suora ja poikkileikkaukseltaan pyöreä lähes poikkeuksetta metallista valmistettu kappale, jonka keskellä on pyöreä reikä ammusta varten. Reiän seinämässä on useissa asetyypeissä kiertyvä uritus, rihlaus, jonka tehtävänä on saada ammus pyörimään pituusakselinsa ympäri, jotta se lentäisi vakaasti. Halkaisijaltaan yli 20 mm piippuja kutsutaan putkiksi.

Piipun alkupäässä on takaaladattavissa aseissa yleensä patruunapesä ylimenokartioineen ja suussa päätekartio. Piipun suussa voi olla kierre tai jokin muu kiinnitysmekanismi liekinsammutinta, pistintä, suujarrua, äänenvaimenninta tai muuta lisävarustetta varten. Aseen käyntitarkkuuden kannalta on oleellista, että piippu on mahdollisimman jäykkä, ja sisäpinnan laatu on hyvä.Kun patruunan lataus on piippuun käyvä, käy ase/piippu laukauksesta toiseen samalla tavalla. Piipun pituus ilmoitetaan patruunalla ladattavissa aseissa mitattuna iskupohjasta piipunsuuhun.

Piiput valmistetaan yleensä takomalla.Piippuja voidaan valmistaa myös lastuamalla(kanuunapora/nappirihlaus)

Kuva 105-millimetrisen tykinputken sisältä.
## Aiheesta muualla

* Kuvia tai muita tiedostoja aiheesta Piippu (asetekniikka) Wikimedia Commonsissa